钦定古今图书集成/明伦汇编/宫闱典/第049卷 > 仁宗杨德妃
## 钦定古今图书集成/明伦汇编/宫闱典/第049卷 > 仁宗杨德妃

按《宋史后妃传》：杨德妃，定陶人。天圣中，以章献太后
姻连，选为御侍，封原武郡君，进美人。端丽机敏，妙音
律，组𬘓书艺一过目如素习。父忠为侍禁，仁宗欲加
奖擢，辞曰：“外官当积劳以取贵，今以恩泽徼幸，恐启
左右诐谒之端。”帝悦，命徙居肃仪殿，赠其祖贵州刺
史，而官其叔弟五人。积与郭后不相能，后既废，妃亦
遣出。后复召为婕妤，历修媛、修仪。熙宁五年薨，年五
十四。赠德妃。